Начало > ММА борецът Владислав Кънчев защитава титлата си на 14-и март
09:07, 03 фев 20 / Спорт 25 1284 Автор: Topnovini
Един от най-перспективните ММА бойци на България Владислав Кънчев ще защитава титлата си в полусредната категория на престижния сръбски турнир SBC 27, който ще се проведе на 27-и март. Негов опонент ще бъде бразилеца Линкълн Енрике, предаде mma.bg.
Събитието ще се проведе в сръбския град Върбас, близо до Нови Сад и от обявената до момента файт карта битките са между сръбски, хърватски (Горан Релич) и български (Влади Кънчев) бойци, които ще премерят сили с опоненти от Бразилия.
Влади взе титлата на организацията с брутален нокаут през октомври, когато победи Насер Калантари в първия рунд.
След това Влади бе готов да защитава титлата през декември срещу Макс Денер Виейра, но бразилецът се контузи и организаторите не успяха да намерят противник за опасния български боен атлет.
През март обаче опонент ще има и той е доста опасен.
25-годишният Линкълн е със статистика 11-0 и е в серия от 3 поредни победи, всичките приключили в първия рунд. В актива си бразилецът има 6 победи със събмишън, каквито са и двата му последни успеха.